Publication: Magyar Közlöny
Issue: MK-2010-162 (Year: 2010, Number: 162)
Era: contemporary
Section: 2001. évi XCV. törvény és más törvények szolgálati viszonnyal összefüggõ módosításáról*
Paragraph Index: 89

15. § A Hjt. 81. § (2) bekezdése helyébe a következõ rendelkezés lép: „(2) A tanulmányi szerzõdésben meg kell határozni az állomány tagját megilletõ támogatás formáját és mértékét, a tanulmányok befejezése után a Honvédségnél kötelezõen szolgálati viszonyban eltöltendõ idõ tartamát, továbbá a tanulmányi támogatás pénzben kiszámított összegére vonatkozó megtérítési kötelezettségét, ha az állomány tagja a tanulmányait nem fejezi be, vagy a szerzõdésben vállalt szolgálati idõt önhibából nem tölti le. A kötelezõen szolgálati viszonyban eltöltendõ idõ megegyezik a képzési idõvel, de öt évnél hosszabb nem lehet. A nagy értékû képzések esetén a kötelezõen szolgálati viszonyban eltöltendõ idõ a képzési idõnél hosszabb is lehet, de ez esetben sem haladhatja meg az öt évet.”

Source: https://magyarkozlony.hu/hivatalos-lapok/07ab4293f195303cf74305b919ca024d2b03b3f3/dokumentumok/01add18fb280c45f14f2754a314f0b8b77d574a2/letoltes